Ιερά Μητρόπολις Γερμανίας

Η Ιερά Μητρόπολις Γερμανίας είναι μία από τις μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως.  

Έδρα της είναι η Βόννη και σημερινός της Μητροπολίτης ο Αυγουστίνος Λαμπαρδάκης.

Ιστορία
Η παρουσία Ορθοδόξων στη Γερμανία μαρτυρείται ήδη από το 1700, οπότε τελούνταν λειτουργίες στο «Ελληνικό Σπίτι» (Griechenhaus) στη Λειψία. Ορθόδοξες ενορίες υπήρχαν ήδη στη Γερμανία τον 19ο αιώνα. Μέχρι τη δεκαετία του 1960, οι Ορθόδοξοι της Γερμανίας υπάγονταν στην Αρχιεπισκοπή Θυατείρων και Μεγάλης Βρετανίας, με έδρα το Λονδίνο.

Η Ιερά Μητρόπολις Γερμανίας ιδρύθηκε στις 5 Φεβρουαρίου 1963, επί Πατριαρχίας Αθηναγόρα, οπότε υπογράφηκε ο Ιδρυτικός Πατριαρχικός και Συνοδικός Τόμος της. Είχε προηγηθεί η Γερμανο-ελληνική σύμβαση της 30ής Μαρτίου 1960, με βάση την οποία πλήθος Ελλήνων εργατών είχε μεταναστεύσει και εγκατασταθεί στη Γερμανία.Αρχιμ. Συμεών Αυγουστάκης, Ιερά Μητρόπολη Γερμανίας, Ανέκδοτη μεταπτυχιακή εργασία, Θεολογική Σχολή Α.Π.Θ. 2011, σ. 28 Αρχικά σε αυτήν υπάγονταν, εκτός της Γερμανίας, και η Ολλανδία και η Δανία.ΕΤΟΣ 1963. Α. ΟΙΚΟΥΜΕΝΙΚΟΝ ΠΑΤΡΙΑΡΧΕΙΟΝ , «Μητροπολίτες στη διασπορά». Στις 12 Αυγούστου 1969, το έδαφος της Δανίας υπήχθη στη νεοσύστατη Μητρόπολη Σουηδίας και πάσης Σκανδιναβίας και η Ολλανδία στη Μητρόπολη Βελγίου, ενώ η Ιερά Μητρόπολις Γερμανίας απέκτησε και τον τίτλο της Εξαρχίας Κεντρώας Ευρώπης.

Το Σύνταγμα της Μητρόπολης ψηφίστηκε στις 20 Δεκεμβρίου 1972. Το έτος 1978 αποπερατώθηκε το Μητροπολιτικό Κέντρο και ο Καθεδρικός Ναός της Αγίας Τριάδος στη Βόννη. Επίσης, ιστορικό γεγονός αποτελεί η εισαγωγή του μαθήματος των Ορθόδοξων Θρησκευτικών στην περιοχή του Μονάχου της Βαυαρίας το 1983 και στη Βόρεια Ρηνανία - Βεστφαλία το 1985.

Στη Μητρόπολη διακονούν σήμερα, πέραν του Μητροπολίτη, τέσσερις βοηθοί επίσκοποι που φέρουν τους τίτλους «πάλαι ποτέ διαλαμψασών» επισκοπών της Μικράς Ασίας: Λεύκης, Αριανζού, Χριστουπόλεως και Αργυρουπόλεως. Σήμερα είναι η τρίτη μεγαλύτερη εκκλησία της Γερμανίας. Έχει πάνω από 70 ενορίες και πάνω από 150 χώρους λατρείας και ενοριακά κέντρα. Το ποίμνιό της περιλαμβάνει περίπου μισό εκατομμύριο Έλληνες, έναν μεγάλο αριθμό Ρουμάνων καθώς και μικρή κοινότητα Γερμανών οι οποίοι είναι Ορθόδοξοι.

Εκδίδει το τετραμηνιαίο περιοδικό «Ορθόδοξη Παρουσία» από το 1981 μέχρι σήμερα καθώς και ετήσιο ημερολόγιο.

 Επισκοπικός κατάλογος 
+ Όνομα  Έτη  Σημειώσεις Πολύευκτος (Φινφίνης)  5 Φεβρουαρίου 1963 – 25 Ιουνίου 1968  Από Τροπαίου, κατόπιν Ηλιουπόλεως και Θείρων Ιάκωβος (Τζαναβάρης)  12 Αυγούστου 1969 – 3 Δεκεμβρίου 1971 †  Από Φιλαδελφείας Ειρηναίος (Γαλανάκης)  16 Δεκεμβρίου 1971 – 29 Σεπτεμβρίου 1980  Από και κατόπιν Κισάμου και Σελίνου Αυγουστίνος (Λαμπαρδάκης)  29 Σεπτεμβρίου 1980 – σήμερα  Από Ελαίας

 Οργάνωση 

 Μητροπολίτης 
Μητροπολίτης Γερμανίας είναι από τις 29 Σεπτεμβρίου 1980, ο από Επίσκοπος Ελαίας, Αυγουστίνος.

 Βοηθοί Επίσκοποι 
Βοηθός ΕπίσκοποςΗμερομηνία ΧειροτονίαςΥπηρεσίαΑρμοδιότηταΣημειώσειςΕπίσκοπος Λεύκης Ευμένιος (Γεώργιος Ταμιωλάκης)15 Ιανουαρίου 19941994 - σήμεραΑρχιερατικώς Προϊστάμενος Ενορίας ΆαχενΕπίσκοπος Αριανζού Βαρθολομαίος (Ιωάννης Κεσίδης)10 Ιουνίου 20042004 - σήμεραΠρωτοσυγκελλεύωνΕπίσκοπος Χριστουπόλεως Εμμανουήλ (Ιωάννης Σφιάτκος)11 Ιουλίου 20202020 - σήμεραΑρχιερατικός Επίτροπος Βερολίνου και ΣαξονίαςΕπίσκοπος Αργυρουπόλεως Αμβρόσιος (Ιωάννης Κουτσουρίδης)3 Ιουλίου 20212021 - σήμεραΑρχιερατικώς Προϊστάμενος Ενορίας Τρίερ

 Αρχιερατικές Περιφέρειες 
Αρχιερατική ΠεριφέρειαΔικαιοδοσία - ΕνορίεςΑρχιερατικός ΕπίτροποςΒόρεια Ρηνανία-ΒεστφαλίαΒόννη, Μπρυλ, Τρόισντορφ, Κολωνία, Άαχεν, Νόις, Μενχενγκλάντμπαχ, Ντύσσελντορφ, Κρέφελντ, Ντούισμπουργκ, Όμπερχαουζεν, Ζόλινγκεν, Βούπερταλ, Ζίγκεν, Λουντενσάιντ, Ντόρτμουντ, Χέρτεν, Ιζερλόν, Λίπσταντ, Μπίλεφελντ, Γκύτερσλο,Αρχιμανδρίτης Θεοφάνης ΛάππαςΚάτω ΣαξονίαΑννόβερο, Γκίφχορν,Πρωτοπρεσβύτερος Γεώργιος ΜάνοςΒρέμηΒρέμηΑμβούργοΑμβούργοΣλέσβιχ-ΧόλσταϊνΛύμπεκΒερολίνοΒερολίνοΕπίσκοπος Χριστουπόλεως ΕμμανουήλΣαξονίαΛειψίαΒαυαρίαΜόναχο, Νταχάου, Άουγκσμπουργκ, Νυρεμβέργη, Lauf, Βύρτσμπουργκ,Αρχιμανδρίτης Πέτρος KlitschΒάδη-ΒυρτεμβέργηΣτουτγκάρδη, Έσλινγκεν, Bietigheim-Bissingen, Kirchheim unter Teck, Ρόιτλινγκεν, Φράιμπουργκ, Ζίντελφινγκεν, Μουλάκερ, Μπάκνανγκ, Βάιμπλινγκεν, Μάνχαϊμ,Αρχιμανδρίτης Ἰωάννης ΤσουλουλήςΡηνανία-ΠαλατινάτοΛούντβιχσχαφεν, ΤριρΑρχιμανδρίτης Γρηγόριος ΣοροβάκοςΈσσηΝτάρμστατ, Όφφενμπαχ, Φρανκφούρτη, Βίζμπαντεν, Βέτσλαρ, ΓκίσενΡουμανόφωνες ΕνορίεςΠρωτοπρεσβύτερος Κωνσταντίνος Μύρων

Εικόνες
Πολλοί ναοί αγοράστηκαν ή παραχωρήθηκαν από άλλες Εκκλησίες της Γερμανίας, ορισμένοι από αυτούς αποτελούν αρχιτεκτονικά μνημεία από τον μεσαίωνα μέχρι τον μοντερνισμό.

Παραπομπές

 Εξωτερικοί σύνδεσμοι 
Επίσημη ιστοσελίδα

Κατηγορία:Χριστιανισμός στη Γερμανία
*